Mikkel Eskil Mikkelsen

Mikkel Eskil André Mikkelsen (født 22. april 1989) er en norsk, samisk politiker hjemmehørende i Norske Samers Riksforbund. Fra 2017 er han medlem av Sametingsrådet.

Mikkelsen er utdannet kirkemusiker fra NTNU, og har master i musikkvitenskap fra Universitetet i Oslo. Han har også studert lulesamisk. Han arbeider per 2017 som kantor i Tysfjord.

I 2017 var han, ved siden av Runar Myrnes Balto og Anne Henriette Reinås Nilut en av de tre første åpne skeive valgt til Sametinget. Sammen med Runar Myrnes Balto, ble han årets LHBT person under GayGalla 2018. Mikkelsen leder arbeidet med Sametingets første LHBT-plan.

Referanser

Eksterne lenker
 Sametinget - Mikkel Eskil Mikkelsen  

NSR-politikere
Samisk politikk
Samiske politikere